[{"text_idx": "#000015", "text": "Kettagolfi ketastele ja\u0308lgimisseadmeid valmistav noorte ettevo\u0303tmine Spotter pa\u0308lvis Baltikumi vo\u0303istlusel Solve for Tomorrow ko\u0303rge II koha ja auhinnaks lausa 5000 euro va\u0308a\u0308rtuses tehnikaseadmeid."}, {"text_idx": "#000016", "text": "Solve for Tomorrow 8. detsembril u\u0308le veebi toimunud finaali pa\u0308a\u0308ses igast riigist viis parimat noorte vo\u0303istkonda, kes pidid esitama oma ideid ja na\u0308gemust, kuidas tehnoloogiat kasutades tuua tagasi tasakaal digi- ja reaalmaailma vahele. Vo\u0303itjaks osutus La\u0308ti noorte vo\u0303istkond, kelle ideeks on luua rakendus, mis aitab kokku viia to\u0308o\u0308st huvitatud noori ning ettevo\u0303tteid, kes vo\u0303iks to\u0308o\u0308d vo\u0303i praktikaid pakkuda. Tihedas vo\u0303istluses ja\u0308i Spotteri ja\u0308rel kolmandale kohale samuti la\u0308tlaste idee luua rakendus, mis aitaks salvestada ja edastada infot inimeste eridieetide ning allergiate kohta."}, {"text_idx": "#000017", "text": "\u201eVo\u0303istlus oli to\u0303siselt tihe ning konkurentide ideed olid va\u0308ga tugevad. Seega oli II koht meie jaoks va\u0308ga hea tulemus. Sellised vo\u0303istlused aitavad va\u0308ga ha\u0308sti oma ideid edasi arendada ja leida kohti, mida paremaks muuta,\u201c kommenteeris Spotteri esindaja Artur Sepp. \u201eAuhinnaks saadud 5000 euro eest tehnikaseadmeid kulub igal juhul a\u0308ra ning saame neid kasutada Spotteri veelgi edasi arendamiseks.\u201c"}, {"text_idx": "#000018", "text": "\u201eVo\u0303istlus oli tasava\u0308gine ja eelko\u0303ige on meil suurim ro\u0303o\u0303m sellest, et noored suutsid va\u0308lja tulla nii paljude huvitavate ideede ning projektidega ning neid ka vo\u0303istluse jooksul tublilt arendada,\u201c ma\u0308rkis Solve for Tomorrow programmi juht Egle Tamelyte. \u201eLoodame, et paljud noored said programmis osalemisest innustust ja motivatsiooni alati oma hulljulgeid ideid pakkuda ning oskuski neid ka edukalt arendada ja esitada. Kavatseme programmiga ja\u0308tkata kindlasti ka edaspidi ja ootame taas noori osalema.\u201c"}, {"text_idx": "#000019", "text": "Vo\u0303istluse ka\u0308igus la\u0308bisid ko\u0303ik noored mitmeid vo\u0303istlusvoore, iga vo\u0303istkond sai oma mentori ning lisaks la\u0308biti ka disainmo\u0303tlemise koolitus."}]